ananddey/assamese-wiki-corpus huggingface dataset:
দেৱী কন্যা কুমাৰী

দেৱী কন্যা কুমাৰী (সংস্কৃত: देवी कन्या कुमारि, ৰোমানীকৃত: Dēvi Kanyā Kumāri) মহাদেৱীক কিশোৰী ছোৱালীৰ ৰূপত উপস্থাপন কৰা এগৰাকী হিন্দু দেৱী। হিন্দু ধৰ্মৰ বিভিন্ন পৰম্পৰাত তেওঁক পাৰ্বতী অথবা লক্ষ্মীৰ কিশোৰী ৰূপ বুলিও বিভিন্ন ধৰণে বৰ্ণনা কৰা হৈছে। শাক্ত সকলেও তেওঁক ভদ্ৰকালী দেৱীৰ অৱতাৰ হিচাপে পূজা কৰে৷ এই গৰাকী দেৱীক শ্ৰী বালা ভদ্ৰা, শ্ৰী বালা, কন্যা দেৱী, দেৱী কুমাৰী আদি বিভিন্ন নামেৰেও জনা যায়৷

উৎপত্তি

তামিলনাডুৰ আটাইতকৈ দক্ষিণ প্ৰান্তত অৱস্থিত কন্যাকুমাৰী নামেৰে জনাজাত চহৰখনৰ সৈতে এই দেৱীগৰাকী অবিচ্ছেদ্যভাৱে জড়িত। হেৰাই যোৱা পৌৰাণিক মহাদেশ কুমাৰী কণ্ডামৰ লগতো দেৱী কন্যা কুমাৰীৰ পূজা জড়িত হৈ আছে। পৰম কঠোৰতাৰে অবিৰত তপস্যা কৰা বানাসুৰক বধ কৰা দেৱী বুলি কন্যা কুমাৰীক গণ্য কৰা হয়। বৈষ্ণৱ সন্ত বাদিৰাজ তীৰ্থই তেওঁৰ তীৰ্থ প্ৰবন্ধ নামৰ গ্ৰন্থত বানাসুৰক বধ কৰিবলৈ লক্ষ্মী দেৱী কন্যা কুমাৰীৰ ৰূপত পৃথিৱীলৈ নামি আহিছিল বুলি বৰ্ণনা কৰিছে।

দেৱী কন্যা কুমাৰীৰ নাম ৰামায়ণ, মহাভাৰত আৰু সংগম গ্ৰন্থ মণিমেকলাই, পুৰানানুৰু আৰু কৃষ্ণ যজুৰ্বেদৰ তৈত্তিৰীয় সংহিতাৰ বৈষ্ণৱ উপনিষদ নাৰায়ণ উপনিষদত উল্লেখ কৰা হৈছে।

পেৰিপ্লাছ অৱ দ্য ইৰিথ্ৰিয়ান ছী (Periplus of the Erythraean Sea) গ্ৰন্থৰ লেখকে ভাৰতৰ অতি দক্ষিণ অংশত কন্যাকুমাৰী দেৱীৰ প্ৰভাৱৰ বিষয়ে লিখিছে; "কমৰি নামৰ এখন ঠাই আৰু বন্দৰ আছে, ইয়ালৈ সেইসকল পুৰুষ আহে যিসকলে গোটেই জীৱন নিজকে পবিত্ৰ কৰিব বিচাৰে৷ তেওঁলোকে ইয়ালৈ আহি স্নান কৰে যাতে সুখী বৈবাহিক জীৱনত যাপন কৰিব পাৰে আৰু মহিলাসকলেও একে দৰে স্নান কৰে; কাৰণ কোৱা হয় যে এসময়ত এগৰাকী দেৱীয়ে ইয়াত বাস কৰিছিল আৰু স্নান কৰিছিল।" কন্যাকুমাৰী পূৰ্বতে চেৰা বংশৰ শাসনৰ অধীনত আছিল আৰু ব্ৰিটিছৰ অধীনলৈ অহাৰ আগলৈকে ট্ৰেভাংকোৰৰ শাসক ৰজাসকলৰ অধীনলৈ থাকে। ১৯৪৭ চনত ট্ৰাভাংকোৰে স্বাধীন ভাৰতত যোগদান কৰে। পিছলৈ ৰাজ্য বিভাজনৰ সময়ত কন্যাকুমাৰী তামিলনাডুৰ অংশ হয়।

আদি পৰাশক্তিৰ নাৰীসুলভ দিশবোৰক (প্ৰকাশিত আৰু অপ্ৰকাশিত) প্ৰকৃতি বুলি কোৱা হয়, আৰু পুৰুষসুলভ দিশবোৰক পুৰুষ বুলি কোৱা হয়। প্ৰকৃতিক বিভিন্ন স্থানৰ বিভিন্ন হিন্দু সম্প্ৰদায়ে আদি-পৰাশক্তি, ভদ্ৰা, শক্তি, দেৱী, ভগৱতী, আম্মা, ৰাজৰাজেশ্বৰী আদি বিভিন্ন নামেৰে সম্বোধন কৰে। সকলো বস্তুগত প্ৰকাশিত দিশ তথা অপ্ৰকাশিত ৰূপ জ্ঞান, সমৃদ্ধি আৰু শক্তিক নাৰীসুলভ প্ৰকৃতি বুলি গণ্য কৰা হয় আৰু প্ৰকৃতি বা মাতৃ দেৱী বুলি কোৱা হয়, আনহাতে সৃষ্টি, ধাৰণ আৰু নিয়ন্ত্ৰণৰ শক্তিৰ উৎসক পুৰুষসূলভ (পুৰুষ) পৰম ব্ৰহ্ম বুলি কোৱা হয়।

তন্ত্ৰ পদ্ধতিত বিভিন্ন মন্দিৰত বিভিন্ন ধৰণে যেনে দক্ষিণাসৰ (সোঁহাতৰ পথ) (সাত্বিক ৰীতি), বামাসৰ (বাওঁহাতৰ পথ) (ৰাজসিক ৰীতি) আৰু মধ্যম (মিশ্ৰিত পথ) (তামসিক ৰীতি) আদি পদ্ধতিৰে প্ৰকৃতিৰ পূজা কৰা হয়। সাত্বিক বা দক্ষিণাসৰ পদ্ধতিৰ মন্দিৰত দেৱীৰ নাম 'শ্ৰী ভগৱতী' আৰু বামাসৰ (বাওঁ পদ্ধতি) আচাৰ-ব্যৱহাৰত 'মহা দেৱী' বুলি কোৱা হয়।

তথ্য সংগ্ৰহ

শ্ৰেণী:হিন্দু দেৱী
ভীমকান্ত কোঁৱৰ

ভীমকান্ত কোঁৱৰ (ইংৰাজী: Bhimkanta Konwar, ১৯৪০-২০২২) অসমৰ এজন শিক্ষাবিদ, সমাজ সংগঠক আৰু গান্ধীবাদী নেতা। তেওঁ ডিব্ৰুগড় হনুমানবক্স সুৰজমল কানৈ মহাবিদ্যালয়ৰ অৱসৰপ্ৰাপ্ত উপাধ্যক্ষ আছিল৷ গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰা কোঁৱৰে ডিব্ৰুগড় হনুমানবক্স সুৰজমল কানৈ মহাবিদ্যালয়ৰ অসমীয়া বিষয়ৰ অধ্যাপক হিচাপে যোগ দি পাছলৈ বিভাগীয় মূৰব্বী হোৱাৰ লগতে উপাধ্যক্ষ হিচাপে অৱসৰ গ্ৰহণ কৰে৷ শংকৰী কলা-কৃষ্টিৰ একনিষ্ঠ সেৱক ভীমকান্ত কোঁৱৰ “ডেৰশ বছৰীয়া ডিব্ৰুগড়” শীৰ্ষক তথ্যসমৃদ্ধ নিৱন্ধৰ ৰচক৷ শ্ৰীশ্ৰীঅনিৰুদ্ধদেৱৰ “গীত-পুথি-নামঘোষা” আৰু নিত্যানন্দদেৱৰ “ভক্তিমঙ্গল নামঘোষা”ৰ সম্পাদনাতো সক্ৰিয় ভূমিকা গ্ৰহণ কৰিছে৷ এগৰাকী দক্ষ সংগঠক হিচাপে খ্যাত কোঁৱৰ অসম সাহিত্য সভাৰ ৬৬ তম ডিব্ৰুগড় অধিৱেশনৰ আদৰণী সমিতিৰ যুটীয়া সম্পাদক আছিল৷ অসম সত্ৰ মহাসভা, সৰ্বোদয় সংঘ, সদৌ অসম মইনা পাৰিজাত আদিৰ সৈতেও তেওঁ ওতঃপ্ৰোতভাৱে জড়িত হৈ আছিল৷ সদৌ অসম মইনা পাৰিজাতে তেখেতক ‘শিশুবন্ধু’ উপাধি প্ৰদান কৰিছিল৷

জন্ম

১৯৪০ চনৰ ২২ ডিচেম্বৰত শিৱসাগৰ জিলাৰ কোঁৱৰপুৰৰ নকটানি চিৰিপুৰীয়া গাঁৱত ভীমকান্ত কোঁৱৰৰ জন্ম হৈছিল। তেওঁৰ পিতৃৰ নাম আছিল মালিৰাম কোঁৱৰ (১৯১০-১৯৬৮) আৰু মাতৃৰ নাম লুদুৰী কোঁৱৰ৷ তেওঁৰ পত্নীৰ নাম ভানু কোঁৱৰ। ২০২২ চনৰ ২৭ ডিচেম্বৰত ডিব্ৰুগড়ত তেওঁৰ মৃত্যু হয়।

শিক্ষা জীৱন

ভীমকান্ত কোঁৱৰৰ প্ৰাথমিক শিক্ষা আৰম্ভ হৈছিল নকটানি প্ৰাথমিক বিদ্যালয়ৰ পৰা। তাৰ পিছত তেওঁ কৈজান গাঁও মাধ্যমিক বিদ্যালয়, নকটানি মধ্য ইংৰাজী বিদ্যালয়ত, গৌৰীসাগৰ ইণ্ডাষ্ট্ৰিয়েল ইনষ্টিটিউটত শিক্ষা গ্ৰহণ কৰিছিল। ১৯৫৬ চনত তেওঁ প্ৰৱেশিকা পৰীক্ষাত উত্তীৰ্ণ হৈছিল আৰু ১৯৬০ চনত শিৱসাগৰ কলেজৰ পৰা অনাৰ্চসহ স্নাতক ডিগ্ৰী আৰু ১৯৬৪ চনত গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছিল।

কৰ্ম জীৱন

শিক্ষা জীৱন সমাপ্ত কৰাৰ পিছত ভীমকান্ত কোঁৱৰে কোঁৱৰপুৰ হাইস্কুলত শিক্ষকতা কৰিছিল। ১৯৬০ চনৰ আগষ্ট মাহ পৰ্যন্ত তেওঁ সংস্কৃত আৰু অসমীয়া বিষয়ৰ পাঠদান কৰিছিল৷ ১৯৬৪ চনৰ ২৬ আগষ্টৰ পৰা ২০০০ চনৰ ফেব্ৰুৱাৰী মাহৰ ২৯ তাৰিখ পৰ্যন্ত ডিব্ৰুগড়স্থিত হনুমানবক্স সুৰজমল কানৈ কলেজত অধ্যাপনা কৰিছিল৷ পৰৱতী সময়ত বিভাগীয় মুৰব্বী অধ্যাপক হোৱাৰ লগতে উপাধ্যক্ষ হিচাপে অৱসৰ গ্ৰহণ কৰিছিল৷ ইয়াৰ মাজতে তেওঁ মনোহাৰী দেৱী কানৈ মহিলা মহাবিদ্যালয়তো পাঠদান কৰিছিল আৰু ডিব্ৰুগড়ৰ চন্দ্ৰকান্ত হাজৰিকা বি.এড. কলেজত খোলা অসমীয়া বিষয়ৰ স্নাতকোত্তৰ শ্ৰেণীত অধ্যাপনা কৰাৰ লগতে বিভাগটো পৰিচালনাও কৰিছিল৷

সাহিত্য কৰ্ম

বঁটা বা উপাধি

‘শিশুবন্ধু’ ২০১৫: সদৌ অসম মইনা পাৰিজাতে শিশুৰ শাৰীৰিক, মানসিক আৰু বৌদ্ধিক বিকাশত আগবঢ়োৱা অৱদানৰ বাবে দুলীয়াজানত অনুষ্ঠিত পঞ্চদশ দ্বি-বাৰ্ষিক ৰাজ্যিক শিশু সমাৰোহত প্ৰদান কৰে৷
মুখ্যমন্ত্ৰীৰ শ্ৰেষ্ঠ সমন্বয় বঁটা, ২০০৬

তথ্যসূত্ৰ

শ্ৰেণী:অসমীয়া শিক্ষাবিদ
কৃতি চেট্টী

কৃতি চেট্টী (; জন্ম ২১ ছেপ্টেম্বৰ ২০০৩) হৈছে এগৰাকী ভাৰতীয় চলচ্চিত্ৰ অভিনেত্ৰী৷ তেওঁ সাধাৰণতে তেলেগু ভাষাৰ চলচ্চিত্ৰত অভিনয় কৰে। ব্যৱসায়িকভাৱে সফল ছবি উপেনা (২০২১) -ৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰিছিল৷

প্ৰাৰম্ভিক জীৱন

২০০৩ চনৰ ২১ ছেপ্টেম্বৰত মুম্বাইত কৃতি চেট্টীৰ জন্ম হয়, কৰ্ণাটকৰ মঙ্গালৰৰ পৰা অহা তেওঁৰ পিতৃ এগৰাকী ব্যৱসায়ী আৰু মাতৃ ফেশ্বন ডিজাইনাৰ। মুম্বাইত ডাঙৰ-দীঘল হোৱা কৃতিয়ে ২০২১ চনৰ ফেব্ৰুৱাৰী মাহলৈকে মনোবিজ্ঞান বিষয়ত অধ্যয়ন কৰি আছিল৷ পঢ়ি থকাৰ সময়ছোৱাত তেওঁ বাণিজ্যিক বিজ্ঞাপনত কাম কৰিছিল।

চেট্টীয়ে তেওঁৰ মাতৃভাষা টুলু , হিন্দী আৰু ইংৰাজী ক’ব পাৰে। তেওঁ তেলেগু ভাষা ক’বলৈ শিকাৰ লগতে চলচ্চিত্ৰ কৰ্মজীৱনৰ বাবে তামিল ভাষা শিকিছে।

ফিল্ম’গ্ৰাফী

বৰ্ষ
শিৰোনাম
চৰিত্ৰ
ভাষা
টোকা

২০১৯
চুপাৰ ৩০ (চলচ্চিত্ৰ)
ছাত্ৰী
হিন্দী

২০২১
উপেনা
সংগীতা “বেবাম্মা”
তেলেগু

শ্যাম সিংহ ৰায়
কৃতি
তেলেগু

২০২২
বাংগাৰৰাজু
নাগ লক্ষ্মী
তেলেগু

দ্য ৱাৰিয়ৰ
“হুইচেল” মহালক্ষ্মী ("Whistle" Mahalakshmi)
তেলেগু
দ্বিভাষিক চলচ্চিত্ৰ

তামিল
মাচেৰলা নিয়োজকবৰ্গম
স্বাথী
তেলেগু

আ আম্মায়ী গুৰিঞ্চি মীকু চেপ্পালী
ড° অলেখ্যা আৰু অখিলা
তেলেগু

ঘোষণা হ’ব
rowspan="2"
rowspan="2"
তেলেগু
দ্বিভাষিক চলচ্চিত্ৰ; চিত্ৰগ্ৰহণ

তামিল

তামিল
চিত্ৰগ্ৰহণ

মালয়ালম
চিত্ৰগ্ৰহণ

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতৰ ব্যক্তি
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:মুম্বাইৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
তেজস্বী মাদিৱাড়া

তেজস্বী মাদিৱাড়া (ইংৰাজী: Tejaswi Madivada) এগৰাকী ভাৰতীয় অভিনেত্ৰী আৰু মডেল যিয়ে মূলতঃ তেলুগু চিনেমা আৰু টেলিভিছন অনুষ্ঠানত কাম কৰে। এগৰাকী নৃত্য প্ৰশিক্ষকৰ পৰা অভিনেত্ৰী হোৱা মাদিৱাড়াই ২০১৩ চনত সীথাম্মা ৱাকিতলো চিৰিমল্লে চেট্টু ছবিৰ এটা পাৰ্শ্ব চৰিত্ৰৰ জৰিয়তে আত্মপ্ৰকাশ কৰিছিল আৰু ২০১৪ চনৰ ছবি আইচক্ৰীমৰ জৰিয়তে বিশেষ জনপ্ৰিয়তা অৰ্জন কৰিছিল। তেওঁ ২০১৮ চনত ৰিয়েলিটি শ্ব' বিগ বছ ২ৰ এজন প্ৰতিযোগী আছিল।

প্ৰাৰম্ভিক জীৱন আৰু শিক্ষা

মাদিৱাড়াই হায়দৰাবাদৰ বেগমপেট এয়াৰ ফৰ্চ কলেজত পঢ়া-শুনা কৰিছিল। তেওঁ হায়দৰাবাদৰ চেইণ্ট ফ্ৰান্সিছ কলেজ ফৰ উইমেনৰ পৰা গণসংযোগ আৰু সাংবাদিকতা অধ্যয়ন কৰিছিল। পিছলৈ তেওঁ 'টুইষ্ট এন টাৰ্নছ'ৰ সৈতে ফ্ৰীলেঞ্চ নৃত্য প্ৰশিক্ষক হিচাপে অংশকালীন কাম কৰিছিল আৰু এইচএচবিচি, ৱিপ্ৰো, ফ্ৰেংকলিন টেম্পলটনৰ দৰে বহুজাতিক নিগম (এমএনচি) তথা নাচৰ স্কুল ফৰ গাৰ্লছৰ দৰে বিদ্যালয়ত পাঠদান কৰিছিল। তেওঁ তাত বিভিন্ন চুটি ছবিত কাম কৰিছিল; ইয়াৰে "ধনম মলাম ইধম জগত" নামৰ এখন চুটি ছবিয়ে তেওঁৰ নেতিবাচক চৰিত্ৰৰ বাবে স্বীকৃতি লাভ কৰিছিল। তেওঁ ২০১১ চনত 'মিছ ডাবৰ গুলাবেৰী' নামৰ এটা সৌন্দৰ্য প্ৰতিযোগিতাত অংশগ্ৰহণ কৰি দ্বিতীয় ৰানাৰ্ছ আপ হৈছিল, যাৰ পিছতেই তেওঁ প্ৰথমখন চলচ্চিত্ৰৰ প্ৰস্তাৱ লাভ কৰিছিল বুলি জানিব পৰা যায়। আইচক্ৰীম ছবিয়ে সমালোচকৰ পৰা মিশ্ৰিত সঁহাৰি লাভ কৰিছিল যদিও ই ব্যৱসায়িকভাৱে ব্লকবাষ্টাৰ আছিল।

ইয়াৰ পিছত মুক্তি পোৱা ছবিসমূহ যেনে লাভৰ্ছ, ৰাম গোপাল বাৰ্মাৰ আন এখন ছবি অনুক্ষণম, ক্ৰান্তি মাধৱৰ মল্লী মল্লী ইধি ৰাণী ৰজু (য’ত তেওঁ নিত্যা মেননৰ জীয়েকৰ চৰিত্ৰত অভিনয় কৰিছিল), শ্ৰীমান্থুডু, আৰু পাণ্ডাগা চেচকোত

২০১৮ চনত বিগ বছৰ প্ৰথম অভিজ্ঞতাৰ পিছত তেওঁ সংসাৰ কৰাৰ আৰু বিবাহপাশত আৱদ্ধ হোৱাৰ সিদ্ধান্ত লৈছিল। তেওঁ কৈছিল যে তেওঁৰ হবু স্বামীয়ে তেওঁক কিছু সালসলনি কৰিবলৈ আৰু তেওঁৰ পিতৃ-মাতৃৰ কথা শুনিবলৈ বিচাৰিছিল। কিছু সময় চেষ্টা কৰাৰ পিছত তেওঁ অনুভৱ কৰিলে যে তেওঁ নিজৰ পৰিচয় হেৰুৱাই পেলাব আৰু সেইবাবেই তেওঁ বিবাহ বাতিল কৰে।

২০২২ চনত তেওঁ ষ্টাৰ মাৰ টেলিভিছন ডান্স ছিৰিজ বিবি জোডীত অংশগ্ৰহণ কৰে।

তথ্যসূত্ৰ

বাহ্যিক সংযোগ

শ্ৰেণী:তেলুগু চলচ্চিত্ৰৰ অভিনেত্ৰী
তাৰা (হিন্দু দেৱী)

তাৰা (সংস্কৃত: तारा) হিন্দু ধৰ্ম বিশ্বাসত সুখ আৰু ৰক্তক্ষৰণৰ দেৱী। নেপাল আৰু তিব্বতত তেওঁক "জ্ঞানৰ দেৱী" বুলি জনা যায়। তাৰা বৃহস্পতি গ্ৰহক প্ৰতিনিধিত্ব কৰা হিন্দু দেৱতা বৃহস্পতিৰ পত্নী। কিছুমান পুৰাণৰ মতে তাৰাই চন্দ্ৰৰ ঔৰসত বুধ গ্ৰহক প্ৰতিনিধিত্ব কৰা হিন্দু দেৱতা বুধ নামৰ এজন সন্তানৰ জন্ম দিছিল বা মাতৃ হৈছিল আৰু বৃহস্পতিৰ ঔৰসত কচ নামৰ এটি পুত্ৰ সন্তান জন্ম দিছিল।

কিংবদন্তি

তাৰা দেৱতাৰ গুৰু বৃহস্পতিৰ পত্নী। তেওঁৰ স্বামীয়ে বেছিভাগ সময় দেৱতাৰ সমস্যা আৰু কৰ্ম কৰি অতিবাহিত কৰিছিল সেয়ে তেওঁৰ পত্নী তাৰাই অনুভৱ কৰিছিল যে তেওঁক স্বামীয়ে আওকাণ কৰিছে। এদিন চন্দ্ৰৰ পতিনিধিত্বমূলক দেৱতা চন্দ্ৰদেৱ বৃহস্পতিৰ ঘৰলৈ আহিল। তাতে তেওঁ তাৰাক দেখি তেওঁৰ সৌন্দৰ্য্যত মোহিত হৈ পৰিল। চন্দ্ৰই তাৰাৰ ওপৰত সন্মোহনী বিদ্যা ব্যৱহাৰ কৰি তাৰাক প্ৰেমত আবদ্ধ কৰি লৈ যায়।

এই কথাত বৃহস্পতি ক্ষুব্ধ হৈ চন্দ্ৰৰ ওচৰত পত্নী তাৰাক ঘূৰাই দিবলৈ দাবী জনায়। চন্দ্ৰই বৃহস্পতিক ক’লে যে তৰা তেওঁৰ সৈতে সুখী আৰু সন্তুষ্ট। তেওঁ প্ৰশ্ন কৰিলে যে এজন বুঢ়া দেৱতা কেনেকৈ এগৰাকী যুৱতীৰ স্বামী হ’ব পাৰে। ইয়াৰ ফলত বৃহস্পতি অধিক বিৰক্ত হৈছিল আৰু তেওঁ চন্দ্ৰক যুদ্ধৰ বাবে সকীয়াই দিছিল। ইন্দ্ৰ আৰু অন্যান্য দেৱতাসকলে যুদ্ধ কৰিবলৈ সমবেত হৈছিল। চন্দ্ৰই তাৰাক ঘূৰাই দিবলৈ সাজু হোৱা নাছিল আৰু তেওঁ অসুৰ আৰু তেওঁলোকৰ গুৰু শুক্ৰৰ পৰা সহায় লৈছিল। দেৱতাসকলক সহায় কৰিছিল শিৱ আৰু তেওঁৰ সঙ্গীসকলে। দেৱ আৰু অসুৰে যুদ্ধ কৰিবলৈ ওলাইছিল যদিও সৃষ্টিকৰ্তা দেৱতা ব্ৰহ্মাই তেওঁলোকক বাধা দি চন্দ্ৰক তৰাক ঘূৰাই দিবলৈ সন্মত কৰে। কিছুমান সংস্কৰণৰ মতে এই সাম্ভাব্য যুদ্ধখন শিৱই বন্ধ কৰিছিল।

কিছুসময়ৰ পাছত বৃহস্পতিয়ে তাৰাৰ গৰ্ভৱতী বুলি গম পাই শিশুটিৰ পিতৃ কোন বুলি প্ৰশ্ন কৰে। কিন্তু তাৰা নিমাত হৈ থাকিল। ল’ৰাটো জন্ম হোৱাৰ পিছত চন্দ্ৰ আৰু বৃহস্পতি দুয়োজনে নিজকে পিতৃ বুলি দাবী কৰিছিল। অৱশেষত তাৰাই প্ৰকাশ কৰে যে এয়া চন্দ্ৰৰ পুত্ৰ। এই সন্তানটোৰ নাম বুধ ৰখা হয়।

তথ্য সংগ্ৰহ

শ্ৰেণী:হিন্দু দেৱী
ৱিকিপিডিয়াৰ ল’গ’

ৱিকিপিডিয়াৰ ল’গ’ হৈছে বিনামূলীয়া বিশ্বকোষ ৱিকিপিডিয়াৰ বাবে ব্যৱহাৰ হোৱা জিগছ’ৰ টুকুৰাৰে নিৰ্মিত এটা অসমাপ্ত গ্ল’ব, যিটোৰ ওপৰ অংশৰ কিছুমান টুকুৰা নাই। এই টুকুৰা সমূহৰ প্ৰতিটোতে বেলেগ বেলেগ লিখন ব্যৱস্থাৰ গ্লিফ আছে। প্ৰকল্পটোৰ ইংৰাজী ভাষাৰ সংস্কৰণৰ ৱেব পৃষ্ঠাসমূহত প্ৰদৰ্শিত হোৱাৰ দৰে, গ্ল'বৰ তলত "WIKIPEDIA" শব্দচিহ্ন আছে, আৰু তাৰ তলত, Linux Libertine ফণ্টত "The Free Encyclopedia" বুলি লিখা হৈছে। বিভিন্ন ভাষাৰ সংস্কৰণ সমূহে এই শব্দ আৰু বাক্যাংশ নিজ নিজ ভাষাত ব্যৱহাৰ কৰে।

গঠন

বিভিন্ন আখৰযুক্ত চিহ্নৰ প্ৰতিটো অংশই ৱিকিপিডিয়াৰ বহুভাষিকতাক প্ৰকাশ কৰে। ৱিকিপিডিয়া শব্দটো বিভিন্ন ভাষাত লিখিবলৈ প্ৰয়োজনীয় আৰম্ভণিৰ আখৰবোৰ টুকুৰা টুকুৰকৈ লিখা হৈছে। যেনেকৈ লেটিন “W”, যিটো “ৱিকিপিডিয়া” শব্দটোৰ ইংৰাজী প্ৰতিশব্দৰ প্ৰথম আখৰ। অন্যান্য আখৰবোৰ-

লেটিন ভাষা ⟨W⟩ কেন্দ্ৰত, জাপানী ভাষা ⟨ウォ⟩ ওপৰত, চিৰিলিক লিপি ⟨И⟩ তলত, হিব্ৰু ⟨و⟩ আৰু আংশিকভাৱে দৃশ্যমান তামিল তলত ⟨வி⟩
লেটিন ভাষা “W” ৰ বাঁওফালে গ্ৰীক ⟨Ω⟩, তলত চীনা ভাষা ⟨維⟩, কানাড়া ⟨ವಿ⟩ আৰু আংশিকভাৱে দৃশ্যমান তিব্বতী ⟨ཝི⟩
ওপৰৰ বাঁওফালৰ পৰা তললৈ আৰ্মেনিয়ান ⟨Վ⟩, কম্বোডিয়ান ⟨த⟩, বাংলা ⟨উ⟩, দেৱনাগৰী ⟨वि⟩ জৰ্জিয়ান ভাষা ⟨ვ⟩
সোঁফালে ইথিওপিক ⟨و⟩, আৰবী ভাষা ⟨يا⟩, কোৰিয়ান ভাষা ⟨위⟩, আৰু থাই ভাষা ⟨วิ⟩

ওপৰৰ ব্যৱধানটোৱে এই প্ৰকল্পৰ অসম্পূৰ্ণতা দেখুৱাইছে অৰ্থাৎ এতিয়াও আৰু অধিক প্ৰবন্ধ আৰু ভাষা ৱিকিপিডিয়াত যোগ কৰাৰ প্ৰয়োজন আছে।

প্ৰতীকৰ কালানুক্ৰম

২০০১
২০০১-২০০৩
২০০৩-২০১০
২০১০-বৰ্তমান

তথ্যসূত্ৰ

শ্ৰেণী:ৱিকিপিডিয়া
মৃত্যুৰ আগৰ স্টপেজত

মৃত্যুৰ আগৰ স্টপেজত কবি সনন্ত তাঁতিৰ এখন কাব্য সংকলন৷ গুৱাহাটীৰ লয়াৰ্ছ বুক ষ্টলৰ পৰা ১৯৯৬ চনত সংকলনখন প্ৰথম প্ৰকাশ হৈছিল৷

উক্তি‍

"মোৰ প্ৰজাতিৰ নাম কবি৷ কবিসকল ছিন্নমূল আন্তৰ্জাতিকসাম্প্ৰদায়িকতাহীন৷"
"তেজে তুমৰুল হৈ উঠা তেওঁৰ জীৱন মোৰ কবিতাতেওঁ মোৰ কবিতাতেওঁ মোৰ মা৷"
"মোক নষ্ট কৰি থৈ গ'ল মোৰ অস্থিৰ চকু দুটাইযাৰ মাজেদি সোমাই আহিছিল সকলো ভুল৷"
"কালৈকো ভয় নকৰোঁ কেৱল নিজৰ বাহিৰে৷"

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া কবিতা সংকলন
ভাৰত ৰত্ন ভূপেন হাজৰিকা

ভাৰত ৰত্ন ভূপেন হাজৰিকা গীতৰ চিত্ৰকৰ সুৰৰ ভাস্কৰ সুধাকণ্ঠৰ জন্ম-শতবাৰ্ষিকী উপলক্ষত তেখেতৰ জীৱন আৰু কৰ্মৰ আধাৰত ৰচিত এখন গ্ৰন্থ। সাহিত্যিক অনুৰাধা শৰ্মা পূজাৰীৰ এই গ্ৰন্থখন প্ৰথম প্ৰকাশ ২০২৫ বৰ্ষৰ ছেপ্টেম্বৰত। অসম চৰকাৰে জন্ম-শতবাৰ্ষিকীত ভূপেন হাজৰিকাক স্মৰণ কৰাৰ বাবে লোৱা বৰ্ণাঢ্য কাৰ্যসূচীৰ এক অংশ হিচাপে প্ৰকাশিত গ্ৰন্থখনৰ প্ৰকাশক অসম প্ৰকাশন পৰিষদ।

উদ্ধৃতি

"সেয়া আছিল ১৯৩০ চনৰ ৩০ অক্টোবৰ। কটন কলেজিয়েট স্কুলৰ এখন সভাত পাঁচ বছৰ বয়সৰ ভূপেন হাজৰিকাই গাইছিল এটি অনন্য সুন্দৰ গীত-কি স'তে হিয়াৰে আজি কওঁ তুমি যোৱাগৈ, কৰ্তব্যই মাতিছে যদি যোৱা তুমি যোৱাগৈ।"
"দেউতাক আৰু আত্মীয়-স্বজন অধিকসংখ্যক উচ্চশিক্ষিত, সেইবাবে ভূপেন হাজৰিকাৰো আত্মসন্মান, স্বাভিমান, জেদ কিছু বেছি আছিল।"
"গীটাৰখন এক সামাজিক আহিলা।"
"ড' ভূপেন হাজৰিকাৰ জীৱনত অনেক সংগ্ৰাম আছিল। কিন্তু তেওঁ আছিল কৰ্মোদ্যমী, প্ৰাণৱন্ত, অপৰাজেয়।"
"এইদৰে অবিৰাম ল'ৱৰি ফুৰোঁতে কেতিয়াবা কেতিয়াবা দুদিনমান ক'ৰবাত জিৰণি ল'বলৈ মন যায়। কিয়নো- 'ময়ো তেজ-মঙহৰ মানুহ- যন্ত্ৰ নহওঁ।"
"প্ৰাক্তন সাংসদ কুমাৰ দীপক দাস কলকাতাত এখন জৰুৰী মিটিঙৰ পৰা আহি আছিল। হঠাতে কোনো কাৰণ নোহোৱাকৈ ৰাস্তাৰ চলাচল কৰা সকলো বাহন ৰৈ যোৱাৰ বাবে আচৰিত হৈছিল। ড্ৰাইভাৰ গাড়ীৰ পৰা ওলাই গৈ আৰক্ষীক সোধোঁতে গম পাইছিল যে আৰক্ষীৰ কেন্দ্ৰীয় কাৰ্যালয়ৰ পৰা ড' ভূপেন হাজৰিকাৰ মৃত্যুৰ বাতৰি আহিছে, সেয়ে এক মিনিটৰ বাবে কলকাতাৰ পথসমূহৰ সকলো বাহন য'তে আছে য'তে ৰৈ দিয়াৰ নিৰ্দেশ দিয়া হৈছে।

উৎস

শ্ৰেণী:অসমীয়া গ্ৰন্থ
কৰণ সিংহ দ্বিতীয়

মহাৰাণা কৰণ সিংহ দ্বিতীয়(৭ জানুৱাৰী ১৫৮৪ – মাৰ্চ ১৬২৮) মেৱাৰ ৰাজ্যৰ এজন ছিছোদিয়া ৰাজপুত ৰাণা (শাসক) আছিল (ৰাজত্ব ১৬২০ – ১৬২৮)। তেওঁ প্ৰথম মহাৰাণা অমৰ সিংহৰ জ্যেষ্ঠ পুত্ৰ আৰু মহাৰাণা প্ৰতাপৰ নাতি।
তেওঁৰ পিছত তেওঁৰ পুত্ৰ জগত সিংহ প্ৰথম।

ৰাজত্ব

সিংহাসনত আৰোহণ কৰাৰ পিছত কৰণ সিংহই কেইবাটাও প্ৰশাসনিক আৰু অৰ্থনৈতিক সংস্কাৰ সাধন কৰে। তেওঁ নিজৰ ৰাজ্য পৰগণাত ভাগ কৰি গাঁও প্ৰশাসনৰ বাবে পেটেল, পাটোৱাৰী, চৌকিদাৰ নিযুক্ত কৰে। বিশেষকৈ গৃহহীন লোকসকলে দশক দশক ধৰি চলি থকা সংঘাতৰ অন্তত মেৱাৰত পুনৰ প্ৰতিষ্ঠা কৰিবলৈ তেওঁ দান-বৰঙণিৰ ব্যৱস্থা কৰিছিল। ৰাণাসকলে ৰাজ্যখনৰ কৃষি আৰু বাণিজ্যিক সমৃদ্ধিৰ ওপৰতো গুৰুত্ব আৰোপ কৰিছে।

লগতে ৰাজপ্ৰসাদসমূহ উন্নীত কৰা হৈছিল আৰু ৰাণাৰ দ্বাৰা প্ৰতিৰক্ষা শক্তিশালী কৰা হৈছিল। তুলনামূলকভাৱে তেওঁৰ শাসনৰ সময়ছোৱা শান্তিপূৰ্ণ সময় আছিল আৰু তেওঁৰ শাসনত মেৱাৰ সমৃদ্ধিশালী হৈছিল। ১৬২১ চনত তেওঁ ৰনকপুৰ জৈন মন্দিৰৰ সংস্কাৰো কৰে। কৰণ সিংহৰ দিনত বহু নিৰ্মাণ কাৰ্য সংঘটিত হোৱা বুলি জনা যায়। তেওঁ পিচোলা হ্ৰদৰ দেৱালৰ চাৰিওফালে পানীৰ খাদ নিৰ্মাণ কৰিছিল ৷
এই খাদবোৰে পিচোলা হ্ৰদৰ পৰা জোৱাৰৰ পানী আৰু ওফন্দি উদয় সাগৰ হ্ৰদলৈ লৈ গৈছিল য’ৰ পৰা জলসিঞ্চিত পানী জলসিঞ্চনৰ বাবে ব্যৱহাৰ কৰা হৈছিল। উদয়পুৰ চহৰত তেওঁ জগমন্দিৰ দ্বীপ প্ৰাসাদত গোলমহল আৰু গম্বুজ নিৰ্মাণ কৰাৰ লগতে কৃষ্ণ নিৱাসত এটা টেংকো নিৰ্মাণ কৰে।

মোগলৰ সৈতে সম্পৰ্ক

দ্বিতীয় কৰণ সিংহৰ দিনত মোগল সাম্ৰাজ্য আৰু মেৱাৰ ৰাজ্যৰ সম্পৰ্ক শান্তিপূৰ্ণ আছিল। ৰাজকুমাৰ খুৰ্ৰাম (পৰৱৰ্তী সময়ত শ্বাহজাহান)ৰ সৈতে তেওঁৰ ঘনিষ্ঠ সম্পৰ্ক আছিল যিটো খুৰ্ৰামৰ পিতৃ মোগল সম্ৰাট জাহাংগীৰৰ বিৰুদ্ধে বিদ্ৰোহৰ বাবে বাঢ়িছিল।
১৬২০ চনত সম্ৰাটে খুৰ্ৰামক কান্দহাৰত সীমান্ত ৰক্ষা কৰিবলৈ নিৰ্দেশ দিয়ে, তেতিয়া মোগল সৈন্যবাহিনী ছাফাৱীসকলৰ হাতত পৰাস্ত কৰা হয়। কিন্তু ৰাজকুমাৰে এই আদেশ অস্বীকাৰ কৰি মোগল সিংহাসনৰ কিছু উত্তৰাধিকাৰ বিবাদৰ বাবে পিতৃৰ বিৰুদ্ধে বিদ্ৰোহৰ নিচান দাঙি ধৰে । প্ৰথমে এই বিদ্ৰোহত তেওঁ আগ্ৰা চহৰ আক্ৰমণ কৰি লুণ্ঠন কৰে যদিও ১৬২৩ চনত বিলোচপুৰত সাম্ৰাজ্যবাদী বাহিনীৰ হাতত পৰাস্ত হয়। ফলত খুৰ্ৰামে মাণ্ডুলৈ পিছুৱাই যায় আৰু পৰৱৰ্তী সময়ত মেৱাৰৰ ৰাণাক আশ্ৰয় বিচাৰিবলৈ অনুৰোধ কৰে।
ৰাণা কৰণ সিংহই তেওঁক ডেলৱাৰা ঘৰত আৰু তাৰ পিছত জগমন্দিৰ প্ৰাসাদত আশ্ৰয় দিয়ে।

তথ্যসূত্ৰ

শ্ৰেণী:ছিছোদিয়া বংশ
কাহ্নপাদ

কাহ্নপাদ (প্ৰায় দশম শতিকা) বা কাহ্নপা বা কনহপা বা কহ্নিলপা বা কৃষ্ণপদ বা কৃষ্ণচাৰ্য্য আছিল ৮৪জন বৌদ্ধ মহাসিদ্ধসকলৰ ভিতৰৰ এজন অন্যতম মহাসিদ্ধ। অসমীয়া সাহিত্যৰ আদিম নিদৰ্শন চৰ্যাপদৰ কবি গোটৰ ভিতৰত তেওঁ শ্ৰেষ্ঠ আৰু সৰ্বাধিক ১৩টা শ্লোকৰ লেখক।

পৰিচয়

তিব্বতী পৰম্পৰা অনুসৰি আচাৰ্য কৃষ্ণপদ বা কাহ্নপা বৌদ্ধ মহাসিদ্ধ জলন্ধৰিপদ, ব্ৰাহ্মণ জন্মৰ নাথপন্থীৰ শিষ্য আছিল আৰু পিছলৈ সহজিয়া মতে দীক্ষা লাভ কৰিছিল। সহগপন্থী তান্ত্ৰিক কাহ্নপাক সিদ্ধাচাৰ্য, মণ্ডলাচাৰ্য আদি উপাধিৰে সন্মানিত কৰা হয়। তিব্বতী বৌদ্ধ লামা তৰানাথৰ মতে, তেওঁ বিদ্যানগৰ নামৰ ঠাইত বাস কৰিছিল। শেহতীয়াকৈ বাংলা সাহিত্যৰ ইতিহাসৰ গৱেষক প্ৰখ্যাত বৌদ্ধ ধৰ্মগুৰু জিতেন্দ্ৰ লাল বৰুৱাই "নেত্ৰকোণা: অতীত ও বৰ্তমান" শীৰ্ষক গৱেষণামূলক গ্ৰন্থত কাহ্নপাক বাংলাদেশৰ নেত্ৰকোনা জিলাৰ আটপাৰা উপজিলাৰ কৃথপুৰ গাঁৱৰ পুত্ৰ বুলি দাবী কৰে। কাহ্নাপাই আগতে সোমপুৰ মহাবিহাৰত সাধনা কৰিছিল। তেওঁ বজ্ৰায়ণ তন্ত্ৰসাধনৰ ওপৰত হেৱজৰা, যমন্তক আদি পঞ্চাশখনতকৈও অধিক গ্ৰন্থ ৰচনা কৰিছিল। তেওঁ চৰ্যাপৰ তেৰটা পদ ৰচনা কৰিছিল। কিন্তু কাহ্নপাৰ ২৪ নং পদটো পোৱা নাযায়। পাল বংশৰ তৃতীয় ৰজা দেৱপালৰ ৰাজত্বকালত (খ্ৰীষ্টীয় ৯০০-৫০) তেওঁ উপস্থিত আছিল।

কাহ্নপাৰ পদ্য

চৰ্যাদৰ কবিসকলৰ ভিতৰত কাহ্নপাই ১৩টা পদেৰে সৰ্বাধিক পদ ৰচনা কৰিছিল। ৭, ৯, ১০, ১১, ১২, ১৩, ১৮, ১৯, ৩৬, ৪০, ৪২, ৪৫ আৰু ২৪ নং পদৰ পদ উপলব্ধ নহয়। ১৩ আৰু ১৮ নং পদত তেওঁৰ বিবাহৰ সংবাদ পোৱা যায়।

তথ্যসূত্ৰ

শ্ৰেণী: বৌদ্ধ ধৰ্ম
ঋতুপৰ্ণা সেনগুপ্ত

ঋতুপৰ্ণা সেনগুপ্ত (; জন্ম ৭ নবেম্বৰ, ১৯৭০) এগৰাকী ভাৰতীয় অভিনেত্ৰী। তেওঁ বঙালী আৰু হিন্দী ভাষাৰ চলচ্চিত্ৰত অভিনয় কৰিছে। বঙালী চলচ্চিত্ৰৰ এগৰাকী সফল অভিনেত্ৰী হিচাপে তেওঁ ১৯৯০ৰ দশকত বক্স অফিচৰ শিখৰত আৰোহণ কৰিছিল। তেওঁ এটা ৰাষ্ট্ৰীয় চলচ্চিত্ৰ বঁটা, দুটা ফিল্মফেয়াৰ বঁটা আৰু চাৰিটা ‘বেংগল ফিল্ম জাৰ্ণেলিষ্ট্‌ছ এছ’চিয়েশ্যন বঁটা’ (BFJA) আৰু চাৰিটা ‘আনন্দলোক বঁটা’ লাভ কৰিছে।

প্ৰাৰম্ভিক জীৱন

ঋতুপৰ্ণাৰ সৰুৰে পৰা শিল্পকলা, যেনে― চিত্ৰাংকণ, গীত-নৃত্য, হস্তকলা আদিৰ প্ৰতি আগ্ৰহ আছিল। তেওঁ কাৰ্মেল হাইস্কুলত পঢ়া-শুনা কৰে। তাৰপিছত লেডী ব্ৰেবোৰ্ণ কলেজৰ পৰা ইতিহাসত স্নাতক উপাধি লয়। আধুনিত ইতিহাস বিষয়ত স্নাতকোত্তৰ শ্ৰেণীত কলকাতা বিশ্ববিদ্যালয়ত নাম লগায় যদিও অভিনয়ত মনোযোগ দিয়াত পঢ়া আধৰুৱা হৈ ৰয়।

কৰ্মজীৱন

অভিনেতা কুশল চক্ৰৱৰ্তীৰ ভনীয়েক অনিন্দিতা আছিল ঋতুপৰ্ণা সেনগুপ্তৰ সহপাঠী। তাৰ সুবাদতে তেওঁ বঙালী টেলিভিচন ধাৰাবাহিক ‘শ্বেত কপোত’ত (১৯৮৯) কুশল চক্ৰৱৰ্তীৰ বিপৰীতে অভিনয়ৰ সুযোগ পায়। কলকাতাৰ সৰু পৰ্দাত তেতিয়া লাৱণী সৰকাৰ আৰু ইন্দ্ৰানী হালদাৰৰ দপদপনি। সেইবাবেই কিছু ধাৰাবাহিকত অভিনয়ৰ প্ৰস্তাৱ আহিলেও জনপ্ৰিয়তা আধৰুৱা হৈয়ে থাকি যায়।

১৯৯০ চনত শিশিৰ মজুমদাৰৰ ‘শেষ চিঠি’ ছবিত কুশল চক্ৰৱৰ্তীৰ বিপৰীতে অভিনয়ৰ প্ৰস্তাৱ আহে। এই ছবিত অভিনয় কৰি থকা সময়তে প্ৰভাত ৰায়ৰ ‘শ্বেত পাথৰেৰ থালা’ত অভিনয় কৰাৰ আমন্ত্ৰণ আহে। তেওঁ তেতিয়া স্নাতকোত্তৰ প্ৰথম বৰ্ষৰ ছাত্ৰী। ‘শ্বেত পাথৰেৰ থালা’ৰ বিপুল সাফল্যৰ পিছত তেওঁ আৰু পিছলৈ উভতি চাবলগীয়া হোৱা নাই। ১৯৮৪ চনত তেওঁ প্ৰসেনজিৎ চট্টোপাধ্যায়ৰ বিপৰীতে ‘নাগপঞ্চমী’ত আৰু চিৰঞ্জিত চক্ৰৱৰ্তীৰ বিপৰীতে ‘লাল পান বিবি’ত অভিনয় কৰে। কুশল চক্ৰৱৰ্তীৰ সৈতে অভিনয় কৰা ‘শেষ চিঠি’ নামৰ ছবিখনো সেই বছৰো মুক্তি পায়। ‘সুজন সখী’, ‘নাগপঞ্চমী’, ‘মনেৰ মানুষ’, ‘সংসাৰ সংগ্ৰাম’ আদি ছবিয়ে প্ৰভুত জনপ্ৰিয়তা পায়। মুম্বাইত তেওঁ হেমা মালিনীৰ সৈতে ‘মোহিনী’ নামে টেলিফিল্ম এখনতো অভিনয় কৰে। ইয়াৰোপৰি ‘তিচৰা কৌন’ (১৯৯৪) নামৰ এখন হিন্দী ছবি এখনতো নায়িকাৰ ভূমিকাত অভিনয় কৰে।

ঋতুপৰ্ণ ঘোষৰ ‘দহন’ (১৯৯৭), ‘উৎসৱ’ (২০০০), অপৰ্ণা সেনৰ ‘পাৰমিতাৰ একদিন’ (২০০০) আৰু বুদ্ধদেৱ দাশগুপ্তৰ ‘মন্দ মেয়েৰ উপাখ্যান’ত কৰা তেওঁৰ কামে বিদ্বৎ মহলৰ প্ৰশংসা বুটলিবলৈ সক্ষম হয়। ‘দহন’ ছবিত ধৰ্ষণৰ চিকাৰ এক নৱবিবাহিতা মহিলা ৰোমিতাৰ চৰিত্ৰত অভিনয় কৰি তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।

আনন্দলোক আৰু বাংলাদেশৰ হৃদয় পত্ৰিকাৰ তেওঁ নিয়মিত স্তম্ভলেখক। ২০১৬ চনত প্ৰাক্তন নামৰ ছবিখনত পুনৰায় তেওঁক প্ৰসেনজিতৰ সৈতে জুটি বন্ধা দেখা যায়।

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
মুচ বুলেঞ্জাৰ

মুচ বুলেঞ্জাৰ (ইংৰাজী: Mousse Boulanger; জন্মতে: বাৰ্থ ছফি নিউয়েনশ্বাণ্ডাৰ; ৩ নৱেম্বৰ ১৯২৬ – ১৬ জানুৱাৰী ২০২৩) এগৰাকী চুইজাৰলেণ্ডৰ কবি, অভিনেত্ৰী আৰু টেলিভিছন প্ৰযোজক আছিল।

জীৱনী

নিউয়েনশ্বাণ্ডাৰৰ জন্ম ১৯২৬ চনৰ ৩ নৱেম্বৰত বনকোৰ্টত হৈছিল আৰু সাংবাদিকতা তথা কবিতাৰফালে ঢাল খোৱাৰ আগতে তেওঁ পোৰেণ্ট্ৰুইৰ এখন কেণ্টনাল স্কুলত পঢ়া-শুনা কৰিছিল। কেম্ব্ৰিজত কিছুকাল থকাৰ পিছত তেওঁ জেনেভাৰ 'ইকোল ছচিয়েল ডি মিউজিক'ত নাট্যকলা অধ্যয়ন কৰে। ১৯৫৩ চনৰ ২৭ মে’ত তেওঁ ‘কনাইট্ৰ’ (Connaître) নামৰ সাংস্কৃতিক সংস্থাটোৰ বাৰ্ষিক অধিৱেশনত অংশগ্ৰহণ কৰে, য’ত তেওঁ নিজৰ ভৱিষ্যতৰ স্বামী পিয়েৰ বুলেঞ্জাৰক লগ পায়। ১৯৫৫ চনত এই দম্পতীহাল বিবাহপাশত আবদ্ধ হয়।

১৯৬১ চনত পিয়েৰ আৰু মুচ বুলেঞ্জাৰে ‘পয়েচি ইউনিভাৰ্চেল’ (Poésie universelle) শৃংখলাত বুলগেৰিয়ান সাহিত্যৰ ওপৰত এটা অনুষ্ঠান আৰম্ভ কৰে। ইয়াৰ পিছত দুয়োকে বুলগেৰিয়াৰ দূতাবাসলৈ আমন্ত্ৰণ জনোৱা হয় আৰু মঞ্চত আত্মপ্ৰকাশ কৰে। তেওঁলোকে আৰু দহবাৰ বুলগেৰিয়ালৈ উভতি গৈছিল। ১৯৭১ চনৰপৰা ১৯৭৪ চনলৈকে তেওঁলোকে জোচ আজপিঁয়াজু আৰু তেওঁৰ কন্যা লুপেৰ সৈতে ভ্ৰমণ কৰিছিল। তেওঁলোকে চাৰিওজনে মিলি ৰোমাণ্ডি আৰু ফ্ৰান্সত অনুষ্ঠান পৰিৱেশন কৰিছিল।

১৯৭৫ চনত বুলেঞ্জাৰে ‘বেৰচিউজ প’ৰ উনে মামন’ (Berceuse pour une maman) নামৰ এটা এলবাম ৰেকৰ্ড কৰে, যাৰ বাবে তেওঁ ফৰাচী ভাষাত পাঠ লিখিছিল। ১৯৭৩ চনৰ আগষ্ট মাহত পিয়েৰ আৰু মুচে প’ল ভিনচেনচিনি আৰু মাৰ্চেল মাৰেচেলৰদ্বাৰা সৃষ্ট ‘মাৰ্চাণ্ড ডি ইমেজ’ (Marchands d'images) নামৰ অনুষ্ঠানটো ফেষ্টিভাল ডি ৰোচেচাউভত উপস্থাপন কৰে। সেই বছৰ তেওঁলোকে ফ্ৰান্সৰ ৰাষ্ট্ৰীয় শিক্ষা মন্ত্ৰ্যালয় আৰু একাডেমি ফ্ৰান্সাইজেৰ পিয়েৰ ইমানুৱেলৰ সহযোগত লিয়নৰ চেণ্ট্ৰে ড্ৰামাটিক নেচনেলত ‘পয়েচি ডান লে কাৰ্টিয়াৰ’ (Poésie dans les quartiers) উপস্থাপন কৰিছিল। ১৯৭৪ চনত ফেষ্টিভাল ডি এভিগননত তেওঁলোকে দুটা কবিতাৰ অনুষ্ঠান উপস্থাপন কৰে: ‘পয়েচি প’ৰ টাউচ’ (Poésie pour tous) আৰু ‘থিয়েট্ৰ ডি পয়েম’ (Théâtre des poèmes)। তেওঁলোকৰ বিভিন্ন অনুষ্ঠান আৰু উপস্থাপনৰ জৰিয়তে তেওঁলোকে বিদেশত ফৰাচী ভাষী সংস্কৃতিৰ ৰাষ্ট্ৰদূত হৈ পৰিছিল।

বুলেঞ্জাৰৰ স্বামী পিয়েৰৰ ১৯৭৮ চনৰ ২৮ অক্টোবৰত ৫০ বছৰ বয়সত আফ্ৰিকাত এটা ৰোগত আক্ৰান্ত হৈ মৃত্যু হয়। মৃত্যুৰ এবছৰ আগতে তেওঁ স্বামীৰ লগতে জঁলুই কৰ্ণুজ আৰু ভিঅ' মাৰ্টিনৰ সৈতে মিলি ‘অচোচিয়েচন ডেচ আমিচ ডি গুস্তাভ ৰুড’ (Association des Amis de Gustave Roud) নামৰ সংস্থাটোৰ সহ-প্ৰতিষ্ঠা কৰিছিল। স্বামীৰ মৃত্যুৰ পাছত তেওঁ মাজে মাজে ‘চোচাইটি জুৰাচিয়েন ডি এমুলচন’ (Société jurassienne d'émulation)ৰ সাহিত্যিক বিচাৰক হিচাপে কাম কৰিছিল।

২০২৩ চনৰ ১৬ জানুৱাৰীত ৯৬ বছৰ বয়সত পায়াৰ্নত বুলেঞ্জাৰৰ মৃত্যু হয়।

তথ্যসূত্ৰ

শ্ৰেণী:ছুইজাৰলেণ্ডৰ ব্যক্তি
শ্ৰেণী:অভিনেত্ৰী
শ্ৰেণী:সাংবাদিক
শ্ৰেণী:কবি
অশোক শইকীয়া

অশোক শইকীয়া ভাৰতৰ প্ৰাক্তন প্ৰধানমন্ত্ৰী অটল বিহাৰী বাজপেয়ীৰ প্ৰধান মন্ত্ৰীৰ কাৰ্যালয়ৰ (Prime Minister’s Office, PMO) যুটীয়া সম্পাদক আছিল। ১৯৮০ দশকত তেওঁ দৰং জিলাৰ অতিৰিক্ত উপায়ুক্ত, কাৰ্বি আংলং জিলাৰ উপায়ুক্ত হিচাপে কাৰ্যনিৰ্বাহ কৰিছিল।

প্ৰাৰম্ভিক জীৱন

১৯৪৭ চনত যোৰহাট জিলাৰ তিতাবৰত অশোক শইকীয়াৰ জন্ম হৈছিল। তেওঁ স্কুলীয়া শিক্ষা তিতাবৰতে গ্ৰহণ কৰিছিল। তাৰ পিছত তেওঁ শ্বিলং আৰু দিল্লীৰ ৰামজাছ কলেজত বুৰঞ্জী বিষয়ত নামভৰ্তি কৰে। ১৯৭১ চনত তেওঁ ভাৰতীয় প্ৰশাসনিক সেৱাৰ পৰীক্ষাত উত্তীৰ্ণ হয়।

কৰ্মজীৱন

প্ৰথমতে, অশোক শইকীয়াই দৰং জিলাৰ অতিৰিক্ত উপায়ুক্ত হিচাপে যোগদান কৰিছিল। তাৰ পিছত কাৰ্বি আংলং জিলাৰ উপায়ুক্ত হিচাপে কাৰ্যনিৰ্বাহ কৰিছিল। ১৯৮০ দশকত তেওঁ অসমৰ এডুকেশ্বন কমিছনাৰ পদত আছিল। অশোক শইকীয়া ভাৰতৰ প্ৰাক্তন প্ৰধানমন্ত্ৰী অটল বিহাৰী বাজপেয়ীৰ প্ৰধান মন্ত্ৰীৰ কাৰ্যালয়ৰ (Prime Minister’s Office, PMO) এজন সদস্য আছিল। সকলো স্পৰ্শকাতৰ ৰাজনৈতিক বিষয় বাজপেয়ী আৰু গৃহ মন্ত্ৰী লাল কৃষ্ণ আদৱানিয়ে তেওঁৰ লগত আলোচনা কৰিহে সিদ্ধান্ত গ্ৰহণ কৰিছিল।

তথ্য সংগ্ৰহ

বাহ্যিক সংযোগ

Who On Earth Is Ashok Saikia?
Vajpayee PMO’s pointsman Ashok Saikia passes away

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় প্ৰশাসনিক সেৱাৰ বিষয়া
২০১৯ৰ ভাৰতৰ সাধাৰণ নিৰ্বাচন

২০১৯ৰ ভাৰতৰ সাধাৰণ নিৰ্বাচন সপ্তদশ লোকসভা গঠন কৰাৰ উদ্দেশ্যে ২০১৯ৰ ১১ এপ্ৰিলৰ পৰা ১৯ মে’লৈ সাতটা স্তৰত অনুষ্ঠিত হয়। ভোটগণনা হয় ২৩ মে’ত।
লোকসভা নিৰ্বাচনৰ লগতে চাৰিখন ৰাজ্য- অন্ধ্ৰপ্ৰদেশ, অৰুণাচল প্ৰদেশ, উৰিষ্যা আৰু চিক্কিমৰ বিধানসভা নিৰ্বাচনো একেলগে অনুষ্ঠিত হয়।

নিৰ্বাচন সূচী

স্তৰ তাৰিখ লোকসভা সমষ্টি ৰাজ্য/ কেন্দ্ৰীয় শাসিত অঞ্চলৰ সংখ্যা ৰাজ্য/ কেন্দ্ৰীয় শাসিত অঞ্চল
১ ১১ এপ্ৰিল ৯১ ২০ অন্ধ্ৰপ্ৰদেশ, অৰুণাচল প্ৰদেশ, অসম, বিহাৰ, ছট্টিশগড়, জম্মু আৰু কাশ্মীৰ, মহাৰাষ্ট্ৰ, মণিপুৰ, মেঘালয়, নাগালেণ্ড, উৰিষ্যা, চিক্কিম, তেলেঙ্গানা, ত্ৰিপুৰা, উত্তৰ প্ৰদেশ, উত্তৰাখণ্ড, পশ্চিম বঙ্গ, আন্দামান আৰু নিকোবৰ, লাক্ষাদ্বীপ
২ ১৮ এপ্ৰিল ৯৭ ১৩ অসম, বিহাৰ, ছট্টিশগড়, জম্মু আৰু কাশ্মীৰ, কৰ্ণাটক, মহাৰাষ্ট্ৰ, মণিপুৰ, উৰিষ্যা, তামিলনাডু, ত্ৰিপুৰা, উত্তৰ প্ৰদেশ, পশ্চিম বঙ্গ, পুদুচেৰী
৩ ২৩ এপ্ৰিল ১১৫ ১৪ অসম, বিহাৰ, ছট্টিশগড়, গুজৰাট, গোৱা,জম্মু আৰু কাশ্মীৰ, কৰ্ণাটক, কেৰালা, মহাৰাষ্ট্ৰ, উৰিষ্যা, উত্তৰ প্ৰদেশ, পশ্চিম বঙ্গ, দাদৰ আৰু নগৰহাৱেলী, দমন আৰু দিউ
৪ ২৯ এপ্ৰিল ৭১ ৯ বিহাৰ, জম্মু আৰু কাশ্মীৰ, ঝাৰখণ্ড, মধ্যপ্ৰদেশ, উৰিষ্যা, ৰাজস্থান, উত্তৰ প্ৰদেশ, পশ্চিম বঙ্গ
৫ ৬ মে’ ৫১ ৭ বিহাৰ, জম্মু আৰু কাশ্মীৰ, ঝাৰখণ্ড, মধ্যপ্ৰদেশ, মহাৰাষ্ট্ৰ, ৰাজস্থান, উত্তৰ প্ৰদেশ, পশ্চিম বঙ্গ
৬ ১২ মে’ ৫৯ ৭ বিহাৰ, হাৰিয়ানা, ঝাৰখণ্ড, মধ্যপ্ৰদেশ, উত্তৰ প্ৰদেশ, পশ্চিম বঙ্গ, দিল্লী
৭ ১৯ মে’ ৫৯ ৮ বিহাৰ, হিমাচল, ঝাৰখণ্ড, মধ্যপ্ৰদেশ, পঞ্জাব, পশ্চিম বঙ্গ, ছট্টিশগড়, উত্তৰ প্ৰদেশ

তথ্য উৎস

শ্ৰেণী:ভাৰতৰ সাধাৰণ নিৰ্বাচন